ນາ​ຍົກ ກຣີສ ດຳເນີນແຜນການ ປ​ະ​ຕິ​ຮູບເສດຖະກິດ ເພື່ອ ແລກປ່ຽນ ກັບການກອບ​ກູ້ ເສດ​ຖະ​ກິດ
ພວກ​ເຈົ້າ​ໜີ້​ທັງຫຼາຍ​ ແມ່ນ​ຄາດ​ວ່າ ຈະ​ໃຫ້​ຄຳ​ຕອບຕໍ່​ຄຳຮ້ອງຂໍ ຊ່ອຍກອບ​ກູ້​ເສດຖະກິດ ​ຂອງ​ກຣີສ ຫຼັງ​ຈາກ ​ກອງ​ປະຊຸມ​ສຸດ​ຍອດ​ ຂອງບັນດາ​ 28 ສະມາຊິກ ສະຫະພາບ​ຢູ​ໂຣບ.
ນາຍົກລັດຖະມົນຕີກຣີສ ທ່ານ Alexis Tsipras ໄດ້ພົບປະກັບ ເຈົ້າໜ້າກະຊວງການເງິນ ໃນວັນພະຫັດມື້ນີ້ ນຶ່ງມື້ຫຼັງຈາກກຣີສ ໄດ້ຂໍຮ້ອງໃຫ້ປະເທດເພື່ອນບ້ານຢູໂຣບຊ່ອຍກອບກູ້ເສດຖະກິດ ຂອງປະເທດຄັ້ງໃໝ່ ໄປອີກຕື່ມ 3 ປີ ທ່ານ Tsipras ແລະຜູ້ຊ່ອຍຂອງທ່ານ ແມ່ນກຳລັງດຳເນີນການ ໃນແຜນການຂັ້ນສຸດທ້າຍກ່ອນເສັ້ນຕາຍໃນວັນສຸກມື້ອື່ນນີ້ ນາ ຍົກລັດຖະມົນຕີ ໄດ້ສະແດງອອກ ໃນຄຳຮ້ອງຂໍໃຫ້ຊ່ອຍກອບກູ້ ເສດຖະກິດຂອງທ່ານໂດຍສັນຍາວ່າ ການປະຕິຮູບດ້ານພາສີ ແລະລະບົບເບ້ຍບຳນານ ” ພວກເຈົ້າໜີ້ທັງຫຼາຍແມ່ນຄາດວ່າຈະໃຫ້ຄຳຕອບຕໍ່ຄຳຮ້ອງຂໍຊ່ອຍກອບ ກູ້ເສດຖະກິດຂອງກຣີສ ຫຼັງຈາກກອງປະຊຸມສຸດຍອດຂອງບັນດາ 28 ສະມາຊິກສະຫະພາບຢູໂຣບ ໃນວັນອາທິດຈະມານີ້ ຖ້າວ່າການກອບ ກູ້ເສດຖະກິດຂອງກຣີສ ບໍ່ໄດ້ຮັບການອະນຸມັດ Athens ກໍຈະໄດ້ອອກຈາກກຸ່ມປະເທດທີ່ໃຊ້ເງິນຢູໂຣ ຊຶ່ງມັນຈະເປັນປະເທດທຳອິດ ທີ່ໄດ້ອອກຈາກກຸ່ມປະເທດທີ່ໃຊ້ເງິນຢູໂຣ ໃນປະຫວັດສາດ 16 ປີຂອງກຸ່ມ ກຣີສ ໄດ້ຮັບການຊ່ອຍເຫລືອຫຼາຍກວ່າ 300 ພັນລ້ານໂດລ່າແລ້ວ ໃນການກອບກູ້ເສດຖະ ກິດ ໃນຮອບຫຼາຍກວ່າ 5 ປີ ທີ່ຜ່ານມານີ້ ການທີ່ກຣີສ ບໍ່ສາມາດຈ່າຍໜີ້ຂອງຕົນ ໃນມູນຄ່າ 1 ລ້ານ 8 ແສນ ໂດລ່າ ຕໍ່ອົງການກອງ ທຶນສາກົນ ຫຼື IMF ໃນສັບປະດາຜ່ານມານີ້ ເວລາບັນດາລັດຖະມົນຕີການເງິນຂອງຢູໂຣບ ໄດ້ປະຕິເສດບໍ່ຍອມຕໍ່ອາຍຸການກອບກູ້ເສດຖະກິດຂອງກຣີສອອກໄປເພື່ອອຳນວຍໃຫ້ກຣີສ ສາມາດໃຊ້ໜີ້ ຕໍ່ອົງການກອງທຶນດັ່ງກ່າວນີ້